Bakasis

Bakasis () – pusiasalis Centrinėje Afrikoje, Nigerio deltoje, į pietryčius nuo Kalabaro. Skalaujamas Gvinėjos įlankos. Dabar pusiasalis yra administruojamas Kamerūno, tačiau į jį pretenzijas taip pat pareiškusi ir Nigerija. Pusiasalio plotas 665 km². Būdingas žemas lygus, mangrovių sąžalynais apaugęs paviršius, tankiai išraižytas upių, protakų. Čia gyvena ~150-300 tūkst. žmonių. Dėl Gvinėjos ir Bengelos srovių sandūros Bakasio apylinkių vandenyse labai gausu žuvies. Be to, spėjama, kad ten yra naftos telkinių.

Dėl teritorijos nuolat kyla tarpvalstybiniai konfliktai. Nigerija į Bakasį buvo įvedusi karines pajėgas, bet 2006 m. atsitraukė.

Kamerūno geografija
Nigerijos geografija
pusiasaliai